Danny Kennedy

Is polaiteoir Aontachtach é Danny Kennedy. Rugadh ar 6 Iúil 1959 sa Sruthán é. Is ball é de Pháirtí Aontachtach Uladh agus bhí sé ina chathaoirleach an pháirtí ó 2019 go 2021. Ba Chomhalta den Tionól Reachtach é d'Iúr Cinn Trá agus Ard Mhacha, ó 1998 go 2017.. 

Bhí sé sa Fheidhmeannas fosta mar an Aire do Forbairt Réigiúnach ó 2011 go 2015. Ba é an Leas-Cheann Comhairle sa Tionól é ó 2016 go 2017.

 Gairm pholaitiúil 
Chuaigh sé sa Pháirtí Aontachtach Uladh i 1974. Toghadh ar Chomhairle an Iúir agus Mhúrn é i 1985 do ceantar na bhFeá. Ba chomhairleoir é go dtí 2011. 

Sa bhliain 1996, sheas sé sa Toghchán Fhóram Thuaisceart Éireann d'Iúr Cinn Trá agus Ard Mhacha ach bhí sé gan rath. Sa bhliain 1997, sheas sé san Olltoghchán. Fuair sé 18,000 vóta agus tháinig sé i ndara háit. Toghadh ar an Tionól i 1998. Rinne sé cathaoirleacht ar an choiste d'Oideachais ó 1998 go 2002 agus sa bhliain 2007 rinneadh ina chathaoirleach ar an choiste d'Oifig an Chéad-Aire agus an LeasChéad-Aire é. Atoghadh ar an Tionól é sna blianta 2003, 2007, 2011 agus 2016

Sheas sé san Olltoghchán d'Iúr Cinn Trá agus Ard Mhacha sna blianta 2005, 2010 agus 2015. Tháinig sé i gceathrú, tríú agus dara háit agus fuair sé 13.9%, 19.1% agus 32.7% den vóta faoi seach.

Chaill Kennedy a shuíochán ar an Tionól sa Toghchán 2017.

Sa bhliain 2019, sheas Kennedy sa Toghchán Pharlaimint na hEorpa do thoghcheantar Thuaisceart Éireann. Fuair sé 53,052 vótaí céadrogha agus tháinig sé sa séú háit mar sin níor toghadh é.

Ar 23 Nollaig 2019, ceapadh ina chathaoirleach den PAU é. Thóg sé áit Reg Empey sa phost. D'éirigh sé as an phost i 2022 agus thóg Jill Macauley a áit.

 Saol pearsanta
Tá sé pósta le Karen agus tá triúr páistí acu, Steven, Philip agus Hannah. 

Rinne sé staidéar ar Ardscoil an Iúir agus d'oibrínn sé le British Telecom ar feadh scór bliain sular toghadh é. 

Is ball den Ord Buí é.

 Tagairtí 

Catagóir:Daoine a rugadh i 1959
Catagóir:Daoine beo
Catagóir:Comhaltaí den Tionól Reachtach Thuaisceart Éireann
Catagóir:Daoine as Contae Ard Mhacha
Catagóir:Iúr Cinn Trá agus Ard Mhacha (toghcheantar na Ríochta Aontaithe)
Catagóir:Baill Pháirtí Aontachtach Uladh